text: TB byrjaði fótbóltsárið 2015 á heimavøllinum við Stórá, har KÍ var komið suður. Tá hugsað verður um at dysturin var leiktur longu 1 mars, so var veðrið útmerka til fótbóltsleik. Eitt lítið kalt lot var úteftir vøllinum.
text: #000001
text: Teir umleið 200 áskoðararnir sóu ein heldur taman dyst, har liðini áttu hvør sín hálvleik. KÍ var klárt betra liðið áðrenn hálvleikssteðgin meðan TB hinvegin var betra liðið eftir steðgin.
text: #000002
text: KÍ byrjaði dystin betri og hevði bóltin væl meira enn heimaliðið. Teir komu fleiri ferðir til baklinjuna og fingu nøkur vandamikil innlegg. Tó megnaðu teir ikki at koma fram til máltjansir. Tá virkaði sum um TB’arnir ikki høvdu fingið rætta beini úr songini og spæli hekk als ikki saman. Tað endaði oftast við einari langari avlevering fram eftir vøllinum og so varð vóna uppá tað besta. Samanum tikið hendi ikki serliga nógv í fyrra hálvleiki uttan tá KÍ legði seg framum 1-0. KÍ vann sær hornaspark sum endaði við, at Atli Danielsen gjørdist púra fríður og skallaði klaksvíksingar frammum. At Atli kundi standa so leysur við aftaru stong, og eini 3 m til nærmasta TB leikara, sá undarligt út. Stutt sagt sera vánaligt vart.
text: #000005
text: TB fekk ein risa møgulika at javna, tá sera kviki Adu bardi seg fram til ein dupult møguleika men KÍ málverjin Meinhardt Joensen vardi meistarliga og tí vóru klakvíksingar á odda 1-0, tá Petur Reinert floytaði til hálvleikssteðg.
text: #000006
text: Seinni hálvleikur var ikki meir enn byrjaður, tá dómarin hevði reyða kortið á loftið og vísti TB leikaran Adu av vøllinum og aftur í umklæðingarrúmi. Hvat Adu gjørdi og grundina til reyða korti er torført at skriva um, tí hvørki greinaskrivarin ella teir, ið stóðu rundanum sóu Adu gera nakað ólógligt.
text: #000007
text: TB fall tó ei heldur í fátt hesu ferð og kempaði víðari við lív og sál. Sjálvt um TB ikki megnaði at fáa bóltin í KÍ málið, so bleiv støðan 1-1 tá 10 min vóru eftir at leika. KÍ hevði bóltin tá verjuleikari legði bóltin aftur til málverjan. Sjálvt um eingin vandi var á ferð, so endaði avleveingin í KÍ meskunum, tí bólturin, ið uttan iva hevði sympati við TB liðnum, vildi ikki steðgast og hoppaði tí uppum fótin hjá Meinhardt og í málið. Ein sera løgin hending og heilt sikkurt eitt Youtube hitt í tunga klassanum, um onkur leggur tað á netið.
text: #000009
text: Eftir hetta royndi KÍ at trýsta longri frammi á vøllinum og kom eisini til onkrar hálv vandamiklar royndir, tó uttan at tað eydnaðist at fáa málið og tískil endaði dysturin við einum málið og einum stig í part.
text: #000010
text: Eitt sera flott avrik av heimaliðnum, tá hugsað verður um tey bæði reyðu kortini meðan nýggi KÍ venjarin, Mikkjal Thomasen, man ikki vera nøgdur við avrikið hjá sínum monnum í dag.
text: #000011
text: Eftir dystin vóru flestu áskoðararnir samdir um at hóast dysturin ikki var serliga hart leiktur, so gav dómarin heilt 9 gul og 2 reyð kort. Uttan at virka útspillandi móti dómarinum, so var hetta við til at skapa ein sera óneyðugan keðiligan stemmning rundanum vøllinum og serliga tá flestu kortini blivu givin til heimaliðið. Púra óneyðugt av dómarinum at seta seg sjálvan í fokus á slíkan hátt.
text: #000012
text: Um TB liðið hvønn dyst vísur slíkan vilja sum okur sóðu í dag, so fer liðið at standa seg væl í Effodeildini í ár, tað er heilt sikkurt.
text: #000013